Η νίκη του αουτσάιντερ έναντι του φαβορί.
Το πέναλτι στο τελευταίο λεπτό, που κερδίζει το τουρνουά.
Τα μονταρισμένα στιγμιότυπα έντονης προπόνησης.
Σε πολλούς αρέσει να δοξάζουν τη νίκη στον αγωνιστικό χώρο,
να ζητωκραυγάζουν για την ομάδα τους
και να κάνουν αθλήματα.
Ιδού, όμως, μια ερώτηση: Πρέπει να έχουμε τέτοια μανία με τα αθλήματα;
Μας κάνουν όντως καλό, όπως θέλουμε να πιστεύουμε
ή είναι απλώς ένα διασκεδαστικό και ευχάριστο χόμπυ;
Τι λέει για αυτό η επιστήμη;
Πρώτον, είναι γνωστό ότι η άσκηση κάνει καλό στο σώμα και στο μυαλό
και αυτό είναι πέρα για πέρα αλήθεια.
Η άσκηση, ειδικά όταν είμαστε νέοι, έχει πολλά οφέλη για την υγεία,
όπως είναι η ενδυνάμωση των οστών,
η απομάκρυνση της κακής χοληστερόλης από τις αρτηρίες
και η μείωση του κινδύνου εγκεφαλικού, υπέρτασης και διαβήτη.
Ο εγκέφαλός μας εκκρίνει χημικές ουσίες όταν γυμναζόμαστε,
συμπεριλαμβανομένων και των ενδορφινών.
Αυτές οι φυσικές ορμόνες,
οι οποίες ελέγχουν την αντίδραση στον πόνο και στη χαρά
στο κεντρικό νευρικό σύστημα,
μπορούν να προκαλέσουν συναισθήματα ευφορίας
ή, όπως συχνά αποκαλείται, «την ευφορία του δρομέα».
Οι αυξημένες ενδορφίνες και η συνεχής φυσική δραστηριότητα
μπορούν να οξύνουν τη συγκέντρωση και να βελτιώσουν διάθεση και μνήμη.
Αυτό σημαίνει ότι το γυμναστήριο πέντε μέρες την εβδομάδα
μας ωφελεί το ίδιο με τη συμμετοχή μας σε μια ομάδα;
Αυτό είναι το ενδιαφέρον.
Καθώς, όπως προκύπτει από μελέτες,
αν μπορεί κανείς να βρει ένα άθλημα και μια ομάδα που του αρέσει,
υπάρχουν πολλών ειδών οφέλη,
που ξεπερνούν τα σωματικά και νοητικά οφέλη,
που παρέχει η ατομική άσκηση.
Μερικά από τα πιο σημαντικά είναι ψυχολογικής φύσεως,
τόσο βραχυπρόθεσμα όσο και μακροπρόθεσμα.
Μερικά οφείλονται στην κοινή εμπειρία του ανήκειν σε μια ομάδα,
όπως, στο να μαθαίνεις να εμπιστεύεσαι τους άλλους
και να στηρίζεσαι σε αυτούς,
να δέχεσαι βοήθεια,
να προσφέρεις βοήθεια
και να συνεργάζεσαι για έναν κοινό σκοπό.
Επιπλέον, η δέσμευση σε μια ομάδα και το να κάνεις κάτι διασκεδαστικό
βοηθάει στην καθιέρωση μιας συνήθειας στην άσκηση.
Η συμμετοχή σε αθλήματα του σχολείου,
φαίνεται ότι μειώνει τον κίνδυνο κατάθλιψης έως τέσσερα χρόνια.
Ταυτόχρονα, ενδυναμώνεται σε μεγάλο βαθμό η αυτοπεποίθηση.
Αυτό συμβαίνει για κάποιους λόγους.
Ο πρώτος έχει να κάνει με την προπόνηση.
Απλώς με το να εξασκείτε τις δεξιότητές σας,
ειδικά με έναν καλό προπονητή,
ενισχύετε τη θετική σας σκέψη.
Τότε είναι που λέτε: «Ακόμη κι αν δεν μπορώ να κάνω κάτι σήμερα,
μπορώ να βελτιωθώ μέσω της εξάσκησης και να το καταφέρω κάποια στιγμή».
Αυτή η θετική σκέψη είναι χρήσιμη σε όλες τις εκφάνσεις της ζωής.
Υπάρχει, άλλωστε, και η μάθηση μέσω της αποτυχίας,
ένα από τα πιο μετασχηματιστικά και μακροπρόθεσμα οφέλη της άθλησης.
Η εμπειρία της συμφιλίωσης με την ήττα, μπορεί να χτίσει την αντοχή
και την αυτογνωσία που χρειάζεται για τη διαχείριση εμποδίων ακαδημαϊκής,
κοινωνικής και σωματικής φύσεως.
Επομένως, ακόμη κι αν η ομάδα σου δεν κερδίζει πάντα ή και ποτέ,
υπάρχει πραγματικό όφελος από αυτή την εμπειρία.
Δεν αρέσουν, όμως, σε όλους όλα τα αθλήματα.
Ίσως κάποια ομάδα είναι υπερβολικά ανταγωνιστική
ή δεν είναι αρκετά ανταγωνιστική.
Μπορεί να πάρει χρόνο να βρείτε ένα άθλημα
που να ταιριάζει στις δυνατότητές σας.
Αυτό είναι απολύτως φυσιολογικό.
Αν όμως αφιερώσετε χρόνο ψάχνωντας,
θα μπορέσετε να βρείτε ένα άθλημα που ταιριάζει στις δικές σας ανάγκες,
και αν το καταφέρετε, θα υπάρξουν πολλά οφέλη.
Θα γίνετε μέρος μιας υποστηρικτικής κοινότητας,
θα χτίζετε την αυτοπεποίθησή σας,
θα γυμνάζετε το σώμα σας,
θα καλλιεργείτε το μυαλό σας
και φυσικά θα διασκεδάζετε.